|  |
| --- |
| Številka: 511-10/2019/15 |
| Ljubljana, 14. novembra 2019 |
|  |
| GENERALNI SEKRETARIAT VLADE REPUBLIKE SLOVENIJEGp.gs@gov.si  |
| **ZADEVA: Izhodišča za udeležbo delegacije Republike Slovenije na 3. zasedanju Konference pogodbenic Konvencije Minamata o živem srebru (MC COP-3) od 20. do 25. novembra 2019 v Ženevi, Švica - predlog za obravnavo** |
| **1. Predlog sklepov vlade:** |
| Na podlagi prvega odstavka 2. člena in šestega odstavka 21. člena Zakona o Vladi Republike Slovenije (Uradni list RS, št. 24/05 - uradno prečiščeno besedilo, [109/08](http://www.uradni-list.si/1/objava.jsp?sop=2008-01-4694), [38/10](http://www.uradni-list.si/1/objava.jsp?sop=2010-01-1847) – ZUKN, [8/12](http://www.uradni-list.si/1/objava.jsp?sop=2012-01-0268), [21/13](http://www.uradni-list.si/1/objava.jsp?sop=2013-01-0787), [47/13](http://www.uradni-list.si/1/objava.jsp?sop=2013-01-1783) – ZDU-1G, [65/14](http://www.uradni-list.si/1/objava.jsp?sop=2014-01-2739) in [55/17](http://www.uradni-list.si/1/objava.jsp?sop=2017-01-2521)) je Vlada Republike Slovenije na \_\_\_\_\_\_\_seji dne \_\_\_\_\_sprejela naslednjiSKLEP1. Vlada Republike Slovenije je sprejela izhodišča za udeležbo delegacije Republike Slovenije na 3. zasedanju Konference pogodbenic Konvencije Minamata oživem srebru(MC COP-3)od 20. do 25. novembra 2019 v Ženevi, Švica.2. Vlada Republike Slovenije je imenovala delegacijo v naslednji sestavi:– Alojz Grabner, direktor, Urad Republike Slovenije za kemikalije, Ministrstvo za zdravje, vodja delegacije,– Karmen Krajnc, sekretarka, Urad Republike Slovenije za kemikalije, namestnica vodje delegacije,– Vesna Ternifi, sekretarka, Uradu Republike Slovenije za kemikalije, namestnica vodje delegacije,– Mojca Presečnik, sekretarka, Ministrstvo za zdravje, namestnica vodje delegacijeStojan Tramtegeneralni sekretarPrejmejo:1. Ministrstvo za okolje in prostor,
2. Ministrstvo za zdravje,
3. Ministrstvo za zunanje zadeve,
4. Služba Vlade Republike Slovenije za zakonodajo.
 |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:** |
| /  |
| **3.a Osebe, odgovorne za strokovno pripravo in usklajenost gradiva:** |
| - mag. Alojz Grabner, direktor, Urad RS za kemikalije, MZ- dr. Karmen Krajnc, Urad RS za kemikalije, MZ. |
| **3. b Zunanji strokovnjaki, ki so sodelovali pri pripravi dela ali celotnega gradiva:** |
| / |
| **4. Predstavniki vlade, ki bodo sodelovali pri delu državnega zbora:** |
| / |
| **5. Kratek povzetek gradiva:** |
|   |
| **6. Presoja posledic za:** |
| a) | javnofinančna sredstva nad 40.000 EUR v tekočem in naslednjih treh letih | NE |
| b) | usklajenost slovenskega pravnega reda s pravnim redom Evropske unije | DA |
| c) | administrativne posledice | NE |
| č) | gospodarstvo, zlasti mala in srednja podjetja ter konkurenčnost podjetij | NE |
| d) | okolje, vključno s prostorskimi in varstvenimi vidiki | DA |
| e) | socialno področje | NE |
| f) | dokumente razvojnega načrtovanja:* nacionalne dokumente razvojnega načrtovanja
* razvojne politike na ravni programov po strukturi razvojne klasifikacije programskega proračuna
* razvojne dokumente Evropske unije in mednarodnih organizacij
 | DA |
| **7.a Predstavitev ocene finančnih posledic nad 40.000 EUR:**(Samo če izberete DA pod točko 6.a.) |
| **I. Ocena finančnih posledic, ki niso načrtovane v sprejetem proračunu** |
|  | Tekoče leto (t) | t + 1 | t + 2 | t + 3 |
| Predvideno povečanje (+) ali zmanjšanje (**–**) prihodkov državnega proračuna  | - | - | - | - |
| Predvideno povečanje (+) ali zmanjšanje (**–**) prihodkov občinskih proračunov  | - | - | - | - |
| Predvideno povečanje (+) ali zmanjšanje (**–**) odhodkov državnega proračuna  | - | - | - | - |
| Predvideno povečanje (+) ali zmanjšanje (**–**) odhodkov občinskih proračunov | - | - | - | - |
| Predvideno povečanje (+) ali zmanjšanje (**–**) obveznosti za druga javnofinančna sredstva | - | - | - | - |
| **II. Finančne posledice za državni proračun** |
| **II.a Pravice porabe za izvedbo predlaganih rešitev so zagotovljene:** |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke | Znesek za tekoče leto (t) | Znesek za t + 1 |
|  |  |  |  |  |
| **SKUPAJ** |  |  |
| **II.b Manjkajoče pravice porabe bodo zagotovljene s prerazporeditvijo:** |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke  | Znesek za tekoče leto (t) | Znesek za t + 1  |
|  |  |  |  |  |
| **SKUPAJ** |  |  |
| **II.c Načrtovana nadomestitev zmanjšanih prihodkov in povečanih odhodkov proračuna:** |
| Novi prihodki | Znesek za tekoče leto (t) | Znesek za t + 1 |
|  |  |  |
| **SKUPAJ** |  |  |
| **OBRAZLOŽITEV:**1. **Ocena finančnih posledic, ki niso načrtovane v sprejetem proračunu**

/1. **Finančne posledice za državni proračun**

**II.a Pravice porabe za izvedbo predlaganih rešitev so zagotovljene:**/**II.b Manjkajoče pravice porabe bodo zagotovljene s prerazporeditvijo:**/**II.c Načrtovana nadomestitev zmanjšanih prihodkov in povečanih odhodkov proračuna:**/ |
| **7.b Predstavitev ocene finančnih posledic pod 40.000 EUR:**Okvirna ocena stroškov udeležbe delegacije v Ženevi znaša 4.500 evrov in jih pokrivata Urad Republike Slovenije za kemikalije in ministrtvo za zdravje v okviru proračunskih sredstev. Ker gre za zadnje tovrstno srečanje pred predsedovanjem Republike Slovenije , v času katerega bo Republika Slovenija zadolžena za koordinacijo in zastopanje stališč Evropske unije na 4. Konferenci pogodbenic, je pomembno, da se Republika Slovenija čim bolj seznani z izzivi na posameznih tematskih vprašanjih, kot tudi s stališči ne le držav članic Evropske unije, marveč tudi drugih držav. Bistvena je tudi aktivna udeležba v delovnih skupinah, ki bodo delovale v okviru 3. zasedanja Konference pogodbenic, in tudi proaktivno spremljanje »intersessional« skupin, ki bodo ustanovljene za pripravo posameznih dokumentov.Zaradi zgoraj navedenega je **potrebna močnejša zastopanost** predstavnikov pristojnih organov za izvajanje Konvencije Minamata o živem srebru. Republika Slovenija bo na srečanju sodelovala pri obravnavi proračuna in s tem sprejela tudi obveznost letne članarine, ki jo bo v ta namen vplačala v letih 2020/21. Ta se, glede na sprejeto končno odločitev, giblje med in 3.262 in 4.265 USD (2.923 in 3.822 EUR, preračunano po dnevni tečajnici USD-EUR na dan 4. 11. 2019, ki znaša 1.1158). Sredstva bodo zagotovljena na PP 6065 – članarine in prispevki v mednarodnih organizacijah Ministrstva za zdravje za leti 2020 in 2021. |
| **8. Predstavitev sodelovanja z združenji občin:** |
| Vsebina predloženega gradiva (predpisa) vpliva na:* pristojnosti občin,
* delovanje občin,
* financiranje občin.
 | NENENE |
| Gradivo (predpis) je bilo poslano v mnenje:* Skupnosti občin Slovenije SOS: NE
* Združenju občin Slovenije ZOS: NE
* Združenju mestnih občin Slovenije ZMOS: NE

Predlogi in pripombe združenj so bili upoštevani:/Bistveni predlogi in pripombe, ki niso bili upoštevani, ter razlogi za neupoštevanje./ |
| **9. Predstavitev sodelovanja javnosti:** |
| Gradivo je bilo predhodno objavljeno na spletni strani predlagatelja: | NE |
| Predlog sklepa ni takšne narave, da bi bila potrebna predhodna objava na spletni strani. Stališča do posameznih točk dnevnega reda še niso dokončna.Okvirna stališča Evropske unije in Slovenije se oblikujejo v okviru Delovne skupine WPIEI Sveta Evropske unije (Working Party on International Environmental Issues), podrobnosti pa se bodo dodatno usklajevale v okviru rednih srečanj Evropske unije na sami konferenci. |
| Če je odgovor DA, navedite datum objave: V razpravo so bili vključeni: / |
| **10. Pri pripravi gradiva so bile upoštevane zahteve iz Resolucije o normativni dejavnosti:** | NE |
| **11. Gradivo je uvrščeno v delovni program vlade:** | NE |
| Aleš ŠabederMINISTER |

**Glavni poudarki tem na COP3 in izhodišča za delovanje delegacije RS:**

**Pregled prilog A in B:**

prilogi A in in B Konvencije Minamata o živem srebru določata ključne omejitve uporabe živega srebra v izdelkih in tehnologijah, člena 4 in 5 pa določata, da morata biti posodobljeni najpozneje pet let po datumu začetka veljavnosti Konvencije. Države pogodbenice so se na COP2 dogovorile, da bo sekretariat pripravil predlog postopka za pregled prilog A in B za obravnavo na COP3.

Predlog sekretariata predvideva ustanovitev delovne skupine, ki naj bi vsaj 6 mesecev pred COP4 predložila preliminarno poročilo, da se pogodbenice lahko do njega opredelijo in v skladu z 27. členom konvencije na COP4 sprejmejo morebitne spremembe prilog.

RS v okviru usklajenega stališča EU podpira predlog odločitve o uvedbi učinkovitega procesa pregleda spremembe prilog A in B.

**Prepoved za prepoved zobnih amalgamov**

Predlog je skupaj pripravilo šest afriških držav (Gabon, Čad, Gvineja Bissau, Bocvana, Senegal in Niger) in predvideva prepoved izdelave, uvoza in izvoza zobnega amalgama, v dveh fazah:

- po letu 2021 proizvodnja, izvoz in uvoz zobnega amalgama ne bi bili več mogoči za uporabo pri mlečnih zobeh in zobeh otrok, mlajših od 15 let, nosečnicah in doječih ženskah:
- po letu 2024 bi veljala popolna prepoved proizvodnje, izvoza in uvoza živega srebra za vse uporabe zobnega amalgama, razen v primerih, ko ne bi bilo mogoče uporabiti alternativnih materialov.

Skupina šestih afriških držav je med drugim predlagala, da se zobne amalgame, ki so sedaj vključeni v prilogo B (države se spodbuja, da jih omejujejo v skladu z svojimi možnostmi), vključi v prilogo A (popolna prepoved).

RS pozdravlja predlog šestih afriških držav in bo podprla morebitni sklep COP3 o delni prepovedi uporabe zobnega amalgama ki je skladna s pravnim redom EU (člen 10 (2) Uredbe (EU) 217/852). Meni pa, da delne prepovedi ni mogoče vključiti v del I Priloge A, kakor je določeno v predlogu, ampak v II del Priloge A, ki ureja uporabo živega srebra.

Če se COP odloči za pregled določb Priloge A o zobnem
amalgamu v luči predloga šestih afriških držav o prepovedi uporabe amalgama, RS meni, da bi bilo te spremembe potrebno obravnavati v okviru pregleda Priloge A in specializirane podskupine strokovne skupine za pregled Priloge A. V EU prične veljati prepoved uporabe zobnih amalgamov za otroke in nosečnice leta 2022, zato z omejitvijo za to skupino po tem datumu nimamo težav, za prepoved amalgamov za vse preostale skupine prebivalstva pa bi bilo potrebno predhodno pripraviti temeljito presojo pozitivih in negativnih učinkov (zdravje ljudi, okolje, kot tudi finančne posledice).

**Harmonizirana carinska nomenklatura**

COP2 je sekretariatu naložil, da v sodelovanju z Globalnim partnerstvom za živo srebro prouči možnost uporabe carinskih tarif za identifikacijo izdelkov z živim srebrom v Prilogi A vključno s pristopi za njihovo morebitno uskladitev na globalnem nivoju. Sekretariat je za obravnavo na COP3 predstavil poročilo s štirimi možnimi rešitvami:

-razvoj mednarodno usklajene šestmestne kode HS v skladu z uveljavljenim postopkom WCO,

-izpeljava statističnih kod z več kot šestmestnimi števili,

-kombinacija obeh zgornjih pristopov,

-opustitev projekta.

Glede na potreben čas in relativno pomanjkanje prožnosti pri sprejemanju usklajene carinske nomenklature prek Svetovne carinske organizacije (WCO), ni pričakovati, da bi usklajena carinska nomenklature v celoti ustrezali potrebam in pričakovanjem pogodbenic.

RS se bo, v okviru delovanja EU zavzemala za prilagodljivejši pristop v obliki smernic, ki bi jih sprejela COP, ki bi:

- zagotavljale primere dobrih praks uporabe oznak carinske nomenklature, in
-priporočila tarife carinske nomenklature, ki bi jih pogodbenice lahko uporabljale za izvajanje določb konvencije.

**Izpusti živega srebra**

Ker področje uporabe 9. člena konvencije o izpustih ni jasno, je COP2 ustanovil skupino strokovnjakov za pripravo seznama pomembnih antropogenih točkovnih virov kategorij izpustov ki niso predmet 9. člena ter časovni načrt za pripravo osnutka smernic o metodologiji za popis virov v potrditev na COP3.

RS podpira pristop, ki je naveden v poročilu strokovne skupine. Glede vprašanj, o katerih skupina ni dosegla soglasja, bo RS svoje stališče oblikovala v okviru skupnega pristopa EU do in med samim zasedanjem COP3.

**Odpadki, opredelitev koncentracijskih pragov**

COP2 je ustanovila skupino tehničnih strokovnjakov ki naj bi določili mejne vrednosti odpadkov živega srebra in ga predložila v proučitev na tretje zasedanje konference pogodbenic. Poročilo zaključuje, da za odpadke po členih 11 (2a) in (2b) meje niso potrebne, za odpadke po členu 11 (2c) pa je treba določiti prag koncentracije pri 25 ppm. Za rudarske odpadke poročilo predlaga stopenjski pristop glede na koncentracijo in izlužitvene teste.

**Navodila za upravljanje onesnaženih področij**

Pogodbenice so na COP2 preučile prvi osnutek smernic za ravnanje z onesnaženimi področji in se odločile vzpostaviti strokovno skupino, ki bo osnutek predelala na več točkah, utemeljenih v stališču, ki ga je izrazila EU in njene države članice.

Področje za RS ni ključnega pomena, se pa bo z ostalimi MS in Komisijo zavzemala za sprejetje dokumenta z čim manj spremembami. Če bodo pogodbenice želele o njem opraviti širšo razpravo, bo zagovarjala omejitev na najpomembnejše elemente. Če se bo konferenca odločila za podaljšanje priprave do naslednjega COP, se RS lahko prilagodi tudi temu scenariju.

**Finančni mehanizmi in proračun 2020/21**

RS, z izjemo članarine ne prispeva v finančne mehanizme, niti ni upravičena do sredstev, zato se bo v tem vprašanju pridružila stališču EU in MS.

Za leti 2020-21 je sekretariat pripravil dve varianti proračuna, ki vključujeta predvidene aktivnosti za izvajanje konvencije in predvidevata različne stopnje povečanja, ter okvirni razdelilnik članarin. Skupna vsota članarin po teh scenarijih znaša 6.708.405 USD oz. 8,771,443 USD (6.012.193 oz. 7.861.125 EUR\*), kar za RS pomeni 6.524 oz. 8.531 USD (5.846 oz. 7.645 EUR) dvoletne članarine (v letih 2018 in 2019 je bil ta prispevek 8.042 USD oz. 7.207 EUR). RS bo v izhodišču podpirala racionalnejšo proračunsko varianto, pod pogojem da s tem ne bodo ogrožene vitalne naloge po Konvenciji. V nasprotnem primeru se pri pogajanjih lahko giblje v nakazanem intervalu, ki ne predstavlja bistvenih finančnih obremenitev (219 EUR na letni ravni). Sredstva navedenem razponu se bodo zagotovljena na PP 6065 – članarine in prispevki v mednarodnih organizacijah Ministrstva za zdravje za leti 2020 in 21.

\* (zneski so preračunani po dnevni tečajnici USD-EUR na dan 4. 11. 2019, ki znaša 1.1158)

**Ocena učinkovitosti Konvencije**

COP3 bo obravnaval predlog ad hoc strokovne skupine o okvirih za ocenjevanje učinkov Konvencije Minamata in predlog sklepa o nalogah in pristojnostih Odbora za oceno učinkovitosti. Na COP4 bodo pogodbenice odločile o ustanovitvi tega odbora in določile globalne ukrepe za spremljanje učinkovitosti, vključno s skupino za spremljanje, ki bo pripravljala poročilo Odbora.

RS podpira poročilo ad hoc skupine, vključno z osnutkom odločitve. Poleg tega lahko na splošno podpre tudi osnutek pristojnosti odbora za ocenjevanje učinkovitosti, še posebej tudi sodelovanje z odborom za skladnost (ICC). Poleg tega lahko v splošnih okvirih podpre predlagano globalno ureditev spremljanja in osnutek referenčnega okvira za skupino za spremljanje, pa tudi poziv za aktivno podporo za usmeritvam za globalno spremljanje živega srebra. RS pa ocenjuje, da se zaradi nedodelanih modelov in orodij v prvem ciklu ocenjevanja učinkovitosti ne bo izvajal celotni postopek v celoti. RS prav tako v splošnem podpira izbor kazalnikov, po prvih izkušnjah z njihovo uporabo pa bo verjetno potrebna njihova izpopolnitev.

**Kraj in datum četrtega zasedanja Konference pogodbenic**

V skladu s konvencijo se po COP3 pogodbenice sestajajo na dve leti, kar pomeni, da bo **COP4 potekal v jeseni 2021, prav v času RS predsedovanja EU**. RS bo tako zadolžena za pripravo usklajenega EU stališča na delovni skupini za mednarodna okoljska vprašanja, EU koordinacijo na samem zasedanju, spremljanju vseh delovnih/kontaktnih skupin, ter usklajevanju EU stališč z ostalimi regijami (zlasti s skupino JUSCANZ).

Prav tako se po COP3 seli tudi kraj srečanja, za katerega v letu 2021 kandidirata Kolumbija in Indonezija. RS glede izbire države nima očitnih preferenc, finančno in logistično sta obe možnosti enako (ne)ugodni in se bo pri podpori eni ali drugi ponudbi podredila skupni odločitvi EU - v kolikor se obe državi ne bi medsebojno dogovorili.

**Organizacija dela na COP3:**

Poleg plenarnega zasedanja bodo na COP3 potekale vsaj tri delovne skupine:

* skupina za tehnična vprašanja,
* skupina za oceno učinkovitosti,
* program dela in proračun.

Mogoče je, da bosta ustanovljeni tudi skupini za sodelovanje Sekretariata Minamata Konvencije s sekretariatom Baselske, Rotterdamske in Stockholmske konvencije, ter skupina za finančno pomoč ter »capacity building«.

Evropska unija bo v okviru teh izhodišč na rednih dnevnih srečanjih (praviloma dvakrat dnevno) usklajevala stališča glede vsebin, za katere bodo potrebna pogajanja, tako v okviru plenarne razprave, predvsem pa pri razpravi o posameznih predlogih dokumentov v okviru delovnih skupin. Pri obravnavi specifičnih vprašanj se bo RS pridružila usklajenemu stališču EU v okvirih sklepa, ki ga je v tej zvezi že sprejel Svet EU.

Predvidena so tudi regionalna srečanja, RS sodi v Centralno in vzhodnoevropsko skupino (CEE) ter ti.«side events«.

Aktivnosti se bodo med seboj prekrivale, vzporedno bosta potekali vsaj dve delovni skupini.

**Zaključek:**

Ker gre za **zadnje tovrstno srečanje pred predsedovanjem RS,** je pomembno, da smo čim bolj seznanjeni z izzivi na posameznih tematskih vprašanjih, kot tudi s stališči ne le EU članic, marveč tudi drugih držav. Bistvena je tudi aktivna udeležba v delovnih skupinah, ki bodo delovale v okviru COP3, kot tudi proaktivno spremljanje »intersessional« skupin, ki bodo ustanovljene za pripravo posameznih dokumentov.

Zaradi zgoraj navedenega je **potrebna močnejša zastopanost** predstavnikov pristojnih organov za izvajanje Minamata Konvencije, kot je to običajno.